30.05.2019

Comunicat de presă

**2,93% - rata şomajului înregistrat în evidenţele AJOFM Caraş-Severin în luna aprilie 2019**

La sfârşitul lunii aprilie 2019, rata şomajului înregistrat la nivelul judeţului Caraş-Severin a fost de 2,93%, mai mică cu 0,28pp decât cea din luna anterioară și cu 0,32 pp sub valoarea înregistrată la finele aceleiași luni a anului 2018.

Numărul total de şomeri la finele lunii aprilie era de 3.200 persoane. Din totalul şomerilor înregistraţi, 958 au fost şomeri indemnizaţi şi 2.242 şomeri neindemnizaţi. Comparativ cu luna precedentă, rata şomajului masculin a scăzut de la 3,28% la 2,97%, iar rata şomajului feminin a scăzut de la 3,13% la 2,87%.

În funcție de mediul de rezidență, numărul şomerilor la finele lunii aprilie se prezintă astfel: 1.327 şomeri provin din mediul urban şi 1.873 şomeri provin din mediul rural.

Cei mai mulţi şomeri aveau între 40 –49 de ani (906), urmaţi de cei din grupa de vârstă peste 55 de ani (717), la polul opus aflându-se persoanele între 25 –29 de ani (168).

Structura șomajului pe grupe de vârste la finele lunii aprilie 2019 se prezintă sugestiv astfel:

|  |  |
| --- | --- |
| Grupa de vârstă | Stoc la finele lunii |
|  Total | 3200 |
| < 25 ani | 265 |
|  între 25-29 | 168 |
| între 30-39 | 499 |
| între 40-49 | 906 |
| între 50-55 | 645 |
| peste 55 ani | 717 |

Referitor la structura şomajului după nivelul de instruire, şomerii fără studii şi cei cu nivel de instruire primar au o pondere însemnată în totalul şomerilor înregistraţi în evidenţele AJOFM Caraş-Severin (33,87%). Şomerii cu nivel de instruire liceal reprezintă 25,78% din totalul şomerilor înregistraţi, iarcei cu studii universitare 5,65%.

Mai multe informaţii privind situaţia statistică a şomajului la sfârșitul lunii aprilie 2019 pot fi vizualizate accesând www.anofm.ro, la secțiunea alocată AJOFM Caraş-Severin - Programe, strategii, statistici.

Agenția Județeană pentru Ocuparea Forței de Muncă Caraş-Severin